HADSTEN: To mænd på 19 og 22 år blev lørdag kl. 22.59 overfaldet og truet på Østergade i Hadsten af tre mænd af anden etnisk baggrund.

Mændene blev truet med en kniv og den 19-årige blev ligeledes slået med et jernrør, som han havde forsøgt at forsvare sig med.

Gerningsmændene forlangte at få udleveret mændenes punge, hvilket var blevet efterkommet. Gerningsmændene kørte herefter fra stedet i en hvid BMW X3.

Der var følgende signalemnet af de tre gerningsmænd: A: Mand, mellemøstlig af udseende, ca. 18-22 år, ca. 170-175 cm høj med kort sort hår i siderne og med krøller i toppen, iført sort tøj og blå Monte Clair jakke. Medbragte en kniv. B: mand, mellemøstlig af udseende, ca. 15-20 år, ca. 170-175 cm høj med sort kort hår i siderne og med ca. 5 cm hår i toppen, iført sort tøj og Monte Clair jakke. C: mand, mellemøstlig af udseende, ca. 16-20 år, spinkel af bygning med meget kortklippet sort hår, iført sort tøj og Monte Clair jakke. Evt. oplysninger til Østjyllands Politi på tlf. 114.